Shalom ja tere õhtust! Eetris on TV7 lisraeli Uudised Jeruusalemmast.
Põhiteemad -
Olukord Iisraeli lõunapiiril jõudis taas vägivaldsete kokkupõrgeteni,
kui nurjunud Iisraeli operatsioon lõppes ühe Iisraeli ohvitseri surma
ja palestiinlastest islamistide poolt Iisraeli tulistatud 17 raketiga.
Peaminister Netanyahu mõistis hukka
rahvusvahelise üldsuse jätkuvad katsed
säilitada tuumalepingut Iraaniga,
kes taotleb avalikult juudiriigi hävitamist.
Vaatamata president Erdogani ähvardustele,
Türgi ilmselt uusi sõjalisi operatsioone USA sekkumise tõttu Süürias ei tee.
Olukord Iisraeli lõunapiiril jõudis taas vägivaldsete kokkupõrgeteni.
Eile öösel korraldas IDF Lõuna-Gazas, Khan Younisest idas, operatsiooni.
Erinevate raportite järgi, mida TV7-l õnnestus kinnitada,
infiltreerus IDF eriüksuste eliitsalk Hamasi hallatud territooriumile
seoses luureraportiga
Hamasi tunnelivõrgustiku arhitekti asukoha kohta.
Anonüümseks jääda soovinud luureallika teatel
sisenesid Iisraeli jõud Gazasse palestiinlasest kaastöötaja erasõidukis
et islamistist kahtlustatu tabada.
Allika teatel oli salgal korraldus terrorist ära tuua,
et Jeruusalemm saaks infot
Hamasi laia tunnelivõrgu kohta palestiinlaste sektori all.
Missioon kuulutati esialgu nurjunuks,
kui salk pidi tehnilise vea tõttu eesmärgist loobuma ja Iisraeli naasma
Taganemise käigus jäi salk vahele kohalikule Hamasi rakule,
mis viis tõsise tulevahetuseni,
kus hukkus üks Iisraeli ohvitser ja teine sai haavata.
Salgale saadeti appi Iisraeli sõjalennuk.
Pommitamises hukkus väidetavalt kuus Hamasi militanti,
sh Hamasi tunnelivõrgu arhitekt,
kes oli ka Hamasi sõjalise tiiva Izz ad-Din al-Qassami brigaadide
Khan Younise brigaadiülem. Intsidendi arenedes
saadeti Lõuna-Iisraeli asulate elanikud pommivarjenditesse.
Peagi tulistasid islamistid valimatult juudiriiki 17 raketti.
Kolm raketti tabas Iron Dome'i raketitõrjesüsteem,
ülejäänud plahvatasid asustamata aladel.
Õnneks keegi viga ei saanud,
kuigi üks asula Eshkoli regioonis kannatas veidi purustusi.
Vastuseks intsidendile lubas Hamasi vanemametnik Ismail Radwan
"Iisraeli agressioonile" reageerida.
Ta kinnitas, et Hamas ei kipu sõtta Iisraeliga, kuid selleks sunnituna olles
on rühmitus hästi ettevalmistatud.
Seoses sündmustega Lõuna-Iisraelis
katkestas Iisraeli peaminister Netanyahu oma Prantsusmaa-visiidi,
kus ta viibis seoses 1. Maailmasõja vaherahulepingu 100 aastapäevaga.
Gaza arengute käigus konsulteeris ta korduvalt Iisraeli julgeolekuaparaadiga
ja otsustas naasta Iisraeli.
Halvenev olukord Gazas oli Netanyahule väidetavalt üllatuseks,
eriti pärast seda, kui ta oli kuulutanud Pariisis pressikonverentsil,
et Iisrael püüab vältida Gazas ebavajalikku sõda.
Netanyahu rõhutas, et kuigi teda kritiseeritakse,
taotlevad Iisraeli meetmed 2 miljoni palestiinlase humanitaarkatastroofi,
keda Hamas pantvangis hoiab.
Teen miinimumi, mis on vajalik meie julgeoleku säilitamiseks,
ja et ära hoida 2 miljoni palestiinlase humanitaarolude kokkuvarisemist,
keda terrorirühmitus Hamas pantvangis hoiab.
Iisrael püüab aktiivselt parandada Gaza eluolu
koostöös araabiamaadega.
Netanyahu rõhutas, et kui Hamas ei tunnusta Iisraeli
ega hülga oma eesmärki, Iisraeli hävitamist,
terrorirühmitusega mingit poliitilist lahendust ei tule.
Hamas ei kavatse juudiriiki aktsepteerida.
Kui ta seda teeks, olekski juba lahendus ja nägemus,
ja meil oleks mitmeid võimalusi. Kuid see algab sellest.
Kui vaenlane tahab sind hävitada, millest on rääkida? Hävitusviisidest?
Võib rääkida vangide ja langenud sõdurite tagastamisest.
Võib rääkida humanitaarkorraldustest.
Poliitilist lepingut ei tule nendega, kes sind hävitada tahavad.
Netanyahult küsiti, kas vestlustes araabiamaadega
on olud päevakorras Iisraeli-palestiinlaste rahu.
Ta ütles, et araabiamaad mõistavad olukorda.
Oleme seda tabu murdmas.
Araabiamaad ütlevad: "Teame,
kui tõrges on palestiinlaste poliitika."
Nad teavad. Teiegi teate. Kõik mõistavad,
et pooled palestiinlastest on radikaalsete islamistide pantvangis.
Teine pool ei toeta neid
või nende enda poliitika on tegevusvõimetu.
On absurdne süüdistada Iisraeli selles,
et nad ei suuda või ei taha kõnelustelauda tulla
või ei taha meid laua lähedalegi,
või ei taha, et üldse maa peal kõnniksime.
Araabiamaad ja -valitsused mõistavad seda.
Nad tahavad meie koostööst kasu.
Netanyahu mõistis hukka ka rahvusvahelise üldsuse katsed
Iraani tuumalepingut päästa,
kuna režiim tõotab avalikult juudiriigile hävingut.
See režiim, Iraan, tahab meie hävingut.
Ta ähvardab sellega tihemini kui Hamas.
Nii et mida maailm teeb? Miks temaga lepinguid tehakse?
Mina küsin.
Seisin vastamisi kogu maailma, kõigi suurriikidega,
ja vastuseisuga ka oma kodumaal.
Küsisin, kuidas saate teha lepinguid,
mis sillutavad teed tuumaarsenalile mõne aastaga
ja annavad neile miljardeid dollareid
agressiooni ja terroriimpeeriumi ehitamiseks.
Paljastasime Euroopas just kaks terrorirünnakukatset.
Kuidas saate lepingut teha?
Teistel teemadel - Vaatamata president Erdogani ähvardustele,
ei jätka Türgi ilmselt Süürias sõjalisi operatsioone,
kuigi Türgi julgeolekuvägede ja kurdi militantide vahel
on Põhja-Süürias vaen. Türgi juhtide pahameeleks
on USA väed kuu algusest patrullinud Põhja-Süürias koos kurdidega,
kuigi Türgil käib sõjaline operatsioon Eufrati kaldal.
Türgi pommitas oktoobris kurdide juhitud SDF vägede regiooni.
Ekspertide väitel Türgi vaevalt lähiajal oma tegevust tõhustab,
vältimaks ekslikku tuld Ameerika vägede suunas.
Vastuseks Türgi pommitamistele teatas SDF 31.10,
et katkestab Deir Ezzoris võitluse ISISe vastu
ja keskendub Türgile.
Seda peetakse surveavalduseks USA-le,
sest kurdid on alati olnud Süürias USA-le tähtsad liitlased.
Süüria konflikti algusest peale on kurdi väed
olnud USA ainus põhiliitlane kohapealseis lahinguis.
Kobane lahing 2014. a oli näide nende koostööst.
USA ei taha veel kurdi vägedest loobuda.
Türgi president Erdogan lubas arutada Süüria olukorda
USA presidendi Trumpiga Pariisi kohtumisel,
kuid seni pole detaile veel avaldatud.
Aitäh vaatamast!
Paluge rahu Iisraelile ja Jeruusalemmale!
Olen Jonathan Hessen. Kena õhtut! Kohtumiseni homme!
Tõlge: Monika Jaaguri